I min familie har vi haft Tryg i årtier og med familieforøgelse, var vi interesserede i flere forsikringer. Hører med til historien at vi aldrig rigtigt har haft brug for forsikringerne og dermed må siges at være særdeles gode kunder. Så hvad kan Tryg gøre der er så galt, at vi må ty til Trustpilot?

Oplevelse 1: Min mand, jeg og vores lille ny skal til USA. Dagen før vil vi lige sikre os, at vi nu er dækkede hele familien som policen siger. En sød kvinde melder tilbage, at det er vi (mens hun ved tasterne, hemmeligt, lige tilføjer en ekstrapolice på 440 kr). Lettere mistroiske i forhold til kvindes mystiske ageren på telefonen, ringer vi igen og hører og nu er vi ikke dækkede. Det kræver en ekstrapolice (det vil vi lige tænke over). Vi ringer så en sidste gang og nu er vi dækkede, men finder da ud af, at det er fordi første kvinde vi talte med, allerede har opkrævet ekstra, på trods af, at policen allerede dækkede hele familien (står sort på hvidt). Det viser sig efter lang periode og timevis af snak med ansvarlige, at det er Tryg der simpelthen prøver at snyde en ændring igennem og først da dette er helt åbenbaret ved spørgsmål på spørgsmål, får vi den dækning vi har købt (uden merpris). Fuldstændig rystede børster vi oplevelsen af os og tager til USA (en dejlig tur til Miami).

Oplevelse 2: Vi har i huset en særlig værdigenstand vi gerne vil ha forsikret til den rette pris. Derfor sikrer vi os at genstanden står opført korrekt i policen og at forsikringssummen er korrekt. No big deal og taler med et par meget servicemindede sælgere om det. Ved en senere henvendelse om en anden (ny) forsikring, henvises vi til den forrige forsikring og faktisk baseret på andre trustpilot-skræk-historier, spørger jeg rutinemæssigt om dækningen på den særlige genstand. Jeg får beskeden, den ikke er dækket udover standardbeløbet. Argh, så igen total håbløs kommunikation og nærmest hvad vi oplever som decideret svigagtig forretnings-adfærd. Senere oplyser Tryg medarbejder, at NU står den rigtigt.. 

Oplevelse 3: Jeg sidder i vores bil og ammer. En ældre herre banker døren op i siden på vores bil. Jeg kan ikke nå ud og stoppe ham, så banker på rude og tager et billede som bilen kører (tydeligt med nummerplade). Simpel sag. Jeg beskriver præcist forløbet for Tryg og de kontakter modpartens selskab. Modparten prøver desværre at bortforklare (det er deres ret selvfølgelig) og Tryg kaster straks håndklædet i ringen. De gør så lidt for vores sag, at det må betegnes som grinagtigt og vi må nærmest selv formulere svarene til modparten. Ikke meget vinderkultur over Tryg, i en sag hvor vi har god billede-dokumentation og jeg selv sad i bilen - kan beskrive den ældre herre og forløbet trin-for-trin. Det føles som om at det i Tryg kun gælder om at franarre penge til aktionærerne og kunder må sejle i deres egen sø.

Og endeligt... På trods af ovenstående 3 episoder skal vi bruge en forsikring mere - på et nyt hus, og som super loyale kunder, henvender vi os til Tryg. Vi får så en fuldstændig horribel pris (dobbelt af hvad vi har tegnet for i andet selskab) og vi får selvfølgelig lovning på at få svar i sag nummer 3 (om bildøren), da månederne bare går og vi hører intet. Svaret loves i ugen efter. 2 uger efter rykker vi selv igen og det lyder på svaret fra Tryg som om, at absolut intet er sket (det vil sige, de har ikke rykket som lovet og er ikke vendt tilbage som lovet). Sælgeren der lovede svaret, vasker sine hænder og siger nu, at det skal køres i skadesafdelingen. Totalt på linje med den opførsel man ville forvente fra en virksomhed der udelukkende vasker hænder på hinanden. Sælgeren oplyser endvidere, at vi ikke skal være kede af det. Da hun selv fik samme slags bule tog det 8 måneder. Well... Har I hørt om telefonen og 8 måneders spildtid på bilka-bule viser meget godt den ambition vi har oplevet.

Vi er glade for vi ikke er de eneste der sidder med sådanne oplevelser og vi har nu flyttet alle vores forsikringer væk fra Tryg. Vi kommer ALDRIG nogen sinde tilbage og da hele min familie bruger Tryg, så vil jeg også opfordre dem til at flytte, samt alle der måtte læse dette. Tryg bør ikke kunne slippe afsted med så dårlig/uprofessionel service, til så høje priser, i året 2016. De lever på resterne af et rænomé  og vores oplevelser har været så dybt latterlige, at vi sågar har fundet vores Tryg aktier frem fra vores pensionsdepot og solgt dem også.

Jeg kan tilføje fra en gammel sag med Tryg - som vi har set bort fra. Min mand fik stjålet alarmnøglen til sin bil og dermed var alarmen ikke længere brugbar... Trygs løsning var at tilbyde en kopi af bilnøglen til 8 kr. (uden at ville dække alarmen) og det faktum at man ikke kunne komme ind i bilen eller starte den. Allerede dengang blev min mand lidt stram i betrækket og skulle ha flyttet forsikring, men vi gav the benefit of the doubt, men nu orker vi f....... ikke det firma længere. Øv Øv Øv Tryg.